A N U N Ţ !

Primăria Comunei Brestovăț organizează în data de 23.09.2026 ora 10.00, la sediul Primăriei Comunei Brestovăț, str. --- nr. 20, concurs pentru ocuparea funcției publice vacante de inspector Cl. I grad profesional asistent, în cadrul Compartimentului Impozite și Taxe,  cu normă întreagă, durata timpului de lucru fiind  de   8 ore/zi - 40 ore/săpt., perioadă nedeterminată. 

Probele stabilite pentru examene:

1. proba scrisă;

2. interviu;

Dosarele se depun la sediul Primăriei Comunei Brestovăț,  din data de 31.07.2026 până  în data de 19.08.2026 inclusiv.
Perioadă verificare eligibilitate candidați: în termen de maximum 5 zile lucrătoare de la data expirării termenului de depunere a dosarelor.

Perioadă depunere contestație la verificarea eligibilității candidaților: în termen de o zi lucrătoare de la data afişării rezultatului verificării eligibilității candidaților.

Perioadă soluționare contestații la verificarea eligibilității candidaților: în termen de o zi lucrătoare de la expirarea termenului de depunere a contestaţiilor.
Studii de specialitate:

- studii universitare de licenţă absolvite cu diplomă de licenţă sau echivalentă

Vechime minimă în specialitatea studiilor 1 an

Durată timp de muncă: 8h/zi - 40h/saptamâna
Bibliografie și tematică:

1. Constituţia României, republicată

- cu tematica Constituţia României, republicată

2. Ordonanţa Guvernului nr. 137/2000 privind prevenirea şi sancţionarea tuturor formelor de discriminare, republicată, cu modificările şi completările ulterioare:

- cu tematica Ordonanţa Guvernului nr. 137/2000 privind prevenirea şi sancţionarea tuturor formelor de discriminare, republicată, cu modificările şi completările ulterioare;

3. Legea nr. 202/2002 privind egalitatea de şanse şi de tratament între femei şi bărbaţi, republicată, cu modificările şi completările ulterioare;

-cu tematica Legea nr. 202/2002 privind egalitatea de şanse şi de tratament între femei şi bărbaţi, republicată, cu modificările şi completările ulterioare

4. Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare - partea I, titlul I şi titlul II ale părţii a II-a, titlul I al părţii a IV-a, titlul I şi II ale părţii a Via 

- cu tematica partea I (Dispoziţii generale), titlul I (Guvernul) şi titlul II (Administraţia publică centrală de specialitate) ale părţii a II-a, titlul I (Prefectul şi subprefectul) al părţii a IV-a, titlul I (Dispoziţii generale) şi II (Statutul funcţionarilor publici ) ale părţii a VI-a din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;

5. Legea nr. 227/2015 privind Codul fisacal, cu modificările şi completările ulterioare;

- cu tematica Titlul I Dispoziții generale, Titlul II Impozitul pe profit, Titlul III Impozitul pe veniturile microintreprinderilor, Titlul IV Impozitul pe venit și Titlul IX Impozite si taxe locale;

6. Legea nr. 273/2006 privind finanțele publice locale, cu modificările și completările ulterioare.

- cu tematica Cap. I Dispozitii generale definiții, Cap. II Principii, reguli si responsabilitati, Anexa 1 lista impozitelor, taxelor și altor venituri la bugetelor locale;
Atribuții post:

1. Întocmeşte şi eliberează certificate de atestare  fiscală, pentru persoane fizice şi juridice, privind impozitele şi taxele locale şi alte venituri ale bugetului local, la cererea contribuabilului;

2. Furnizează date din evidențele Compartimentului Impozite și Taxe la solicitarea instanțelor de judecată și a contribuabililor;

3. Verifică corectitudinea şi exactitatea datelor şi informaţiilor cuprinse în Certificatele de atestare fiscală emise de Compartimentul Impozite și Taxe;

4. Semnează olograf Certificatele de atestare fiscală emise de Compartimentul Impozite și Taxe;

5. Aplică sancţiunile prevăzute de actele normative aflate în vigoare, tuturor contribuabililor persoane juridice si persoanelor fizice care încalcă legislaţia fiscală şi ia măsurile ce se impun pentru înlăturarea deficienţelor constatate conform Ordonanţei nr. 2/2001 - privind regimul juridic al contravenţiilor;

6. Analizează, cercetează şi propune spre aprobare cererile în legătură cu acordarea de înlesniri la plată obligaţiilor fiscale către bugetul local, precum şi a cererilor referitoare la operaţiunile de restituire şi compensări, în conformitate cu prevederile legale, în cazul persoanelor juridice;    
7. Urmăreşte şi răspunde de respectarea şi aplicarea hotărârilor consiliului local, dispoziţiilor  primarului  şi a celorlalte   acte   normative   care   reglementează impozitele şi taxele locale precum şi alte impozite şi taxe care constituie venit al bugetului local, datorate de persoanele fizice;
8. Întocmirea tuturor documentelor - Note de fundamentare, rapoarte de specialitate, Proiecte H.C.L., Anexe în domeniul  său de activitate;

Atribuţii impunere – constatare 

9. Cereri pentru obţinerea certificatelor de atestare fiscală;

10. Certificate de atestare fiscală;

11. Declaraţii impunere clădiri – case,  persoane fizice şi juridice;

12. Declaraţii impunere teren, persoane fizice şi juridice;

13. Declaraţii impunere impozit autovehicule persoane fizice şi juridice

14. Declaraţii impunere autovehicule achiziţionate de la persoane fizice;

15. Declaraţii impunere autovehicule achiziţionate de la persoane juridice;

16.  Radieri mijloace de transport  - persoane fizice şi  juridice;

17. Declaraţii clădiri dobândite -  persoane fizice şi  juridice;

18. Declaraţii clădiri executate – persoane fizice şi juridice;

19. Declaraţii modernizări la clădirile existente;

20. Declaraţii terenuri dobândite – persoane fizice şi juridice;

21. Debitarea la începutul anului a persoanelor fizice şi persoanele juridice;

22. Cereri scutire impozit

23. Eliberarea certificatelor de înregistrare, înregistrarea vehiculelor ne supuse înmatriculate şi eliberarea plăcuţelor de înregistrare conform Ordinul Ministerul Administraţiei Internelor 1501/2006 actualizat - ordin privind procedura înmatriculării, înregistrării, radierii si eliberarea certificatul de inregistrare (nesupuse inmatricularii, vehicule, agricole, mopede, triciclu);

24. Gestionarea analitică a poziţiilor la impozitele pe clădiri, teren, taxa pentru folosirea mijloacelor de reclamă si publicitate;

25. Confruntarea autorizaţiilor de construire emise de compartimentul de autorizare a construcţiilor cu baza de date a de la impozite si taxe, pentru identificarea imobilelor nou construite, care nu au fost declarate după expirarea termenului de valabilitate a autorizaţiilor de construire;

26. Gestionarea arhivelor cu dosarele fiscale ale contribuabililor din U.A.T. Comunei Brestovăț, atât persoane fizice cât si persoane juridice.

27. Asigură evidenţa plăţilor de impozite şi taxe pe baza declaraţiilor depuse de persoanele juridice; 
28. Analizează, cercetează şi propune spre soluţionare Consiliului Local al Comunei Brestovăț  cererile în legătură cu acordarea de înlesniri la plată obligaţiilor fiscale către bugetul local, precum şi a cererilor referitoare la operaţiunile de restituire şi compensări, în conformitate cu prevederile legale, în cazul persoanelor juridice si persoane fizice;    

29. Analizează, cercetează şi soluţionează contestaţiile cu privire la stabilirea impozitelor şi taxelor locale, formulate de către persoanele juridice si persoane fizice, conform competenţelor legale şi propune primarului modalitatea de soluţionare a contestaţiilor formulate împotriva actelor administrative fiscale;                                                        

30. Propune, în condiţiile legii, modificarea cuantumului impozitelor şi taxelor locale, ce urmează a fi aprobate de către consiliul local, datorate de persoanele juridice și fizice;            

31. Asigură elaborarea raportului de specialitate aferent proiectelor de hotărâri inițiate de primar, în domeniul propriu de activitate;

32. Propune, în condiţiile legii, modificarea cuantumului impozitelor şi taxelor locale, precum şi stabilirea de taxe speciale pe timp limitat ce trebuie aprobate de către Consiliul Local, datorate de persoanele fizice si persoane juridice;

33. Asigură şi răspunde de operarea corectă în rolurile unice a declaraţiilor de impunere;

34. Răspunde pentru toate înregistrările, corecţiile şi modificările din rolurile unice şi evidenţă fiscală;                            

35. Asigură prezentarea tuturor documentelor necesare ordonatorului principal de credite şi  consiliului  local, în  vederea întocmirii bugetului local;

36. Răspunde la cererile, sesizările și reclamațiile cetățenilor, instituțiilor și societăților comerciale repartizate de conducerea primăriei în domeniul propriu de activitate,  comunicând la termen modul de rezolvare;

37. Asigură şi păstrează confidenţialitatea informaţiilor deţinute şi lucrărilor.

Scutiri și facilități pentru persoanele fizice:

38. Verifică şi analizează dosarele depuse de contribuabili persoane fizice si juridice conform legislaţiei în vigoare, prin care se solicită acordarea unor înlesniri la plata impozitelor şi taxelor locale şi întocmeşte raportul de specialitate pe care îl înaintează spre aprobare Consiliului Local;

39. În conformitate cu prevederile Codului fiscal(art. 448, art. 456, art. 464, art. 469, art. 476, art. 487)  scutește: 

a) veteranii de război, văduvele de război si văduvele nerecăsătorite ale veteranilor de război; 

b) persoanele prevăzute la art. 1 al Decretului-lege nr. 118/1990, republicat, cu modificările si completările ulterioare, si persoanele fizice prevăzute la art. 1 din Ordonanța Guvernului nr. 105/1999, aprobata cu modificări si completări prin Legea nr. 189/2000, cu modificările si completările ulterioare;

c) persoanele cu handicap grav sau accentuat beneficiază de facilități stabilite prin Legea nr. 227/2015 privind Codul Fiscal și Legea nr. 448/2006 privind protecția persoanelor cu handicap
de la:

1. impozit/taxa pe clădirile aflate in proprietatea sau coproprietatea veteranilor de război, a văduvelor de război si a văduvelor nerecăsătorite ale veteranilor de război;  

2. impozit pe terenurile aflate in proprietatea sau coproprietatea veteranilor de război, a văduvelor de război si a văduvelor nerecăsătorite ale veteranilor de război;

3. impozit pe mijloacele de transport aflate in proprietatea sau coproprietatea veteranilor de război, văduvelor de război sau văduvelor nerecăsătorite ale veteranilor de război, pentru un singur mijloc de transport, la alegerea contribuabilului;

4. taxă pentru eliberarea certificatelor, avizelor si autorizațiilor ai căror beneficiari sunt veterani de război, văduve de război sau văduve nerecăsătorite ale veteranilor de război;

5. Clădiri și terenuri: Impozitul pentru clădirea de domiciliu și terenul aferent se reduce cu 50% pentru persoanele cu handicap grav și cu 25% pentru cele cu handicap accentuat. Aceeași reducere se aplică și pentru reprezentanții legali care au în îngrijire persoane cu handicap grav;

6. Mijloace de transport: Impozitul se reduce cu 50% (pentru handicap grav) sau 25% (pentru handicap accentuat) pentru un singur autoturism aflat în proprietate, adaptat handicapului sau cu capacitate cilindrică de până la 2000

40. Întocmește documentațiile (ALOP) privind contractarea de servicii și răspunde de toate contractele la cere este inițiator de procedură;

41. Rezolvă cererile venite din partea altor servicii/birouri/compartimente din cadrul Primăriei Comunei Brestovăț privind sesizări, verificări, proiecte;

42. Arhivează documentele emise în anul anterior;

43. Transmite, la solicitarea organelor judecătoreşti, sau a altor organe copii de pe acte precum și relațiile solicitate;

44. Înlocuiește casierul în lipsa acestuia;
Conţinutul dosarului de concurs și modalitatea de înscriere la concurs

Dosarul de concurs conţine, în mod obligatoriu:

a) formularul de înscriere prevăzut la art. 137 lit. b) din Anexa nr. 10 din OUG nr. 57/2019, cu modificările şi completările ulterioare prin raportare la art. VII din OUG nr. 121/2023;

b) copia cărţii de identitate;

c) copia actului doveditor emis de autorităţile competente, în cazul în care a intervenit schimbarea numelui consemnat în certificatul de naştere;

d) copia carnetului de muncă şi/sau a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor necesare pentru ocuparea postului deţinut, potrivit prevederilor din prezentul cod, după caz;

e) copii ale diplomelor de studii sau echivalente, certificatelor şi altor documente care atestă efectuarea unor specializări şi perfecţionări sau deţinerea unor competenţe specifice, după caz;

f) copia adeverinţei care atestă starea de sănătate corespunzătoare, eliberată cu cel mult 6 luni anterior demarării etapei de selecţie de către medicul de familie al candidatului, şi a avizului psihologic eliberat pe baza unei evaluări psihologice organizate prin intermediul unităţilor specializate acreditate în condiţiile legii, valabil potrivit prevederilor legale;

g) cazierul judiciar;

h) declaraţia pe propria răspundere, prin completarea rubricii corespunzătoare din formularul de înscriere, sau adeverinţa care să ateste lipsa calităţii de lucrător al Securităţii sau colaborator al acesteia, în condiţiile prevăzute de legislaţia specifică;

i) declaraţia pe propria răspundere, prin completarea rubricii corespunzătoare din formularul de înscriere, privind faptul că, în ultimii 3 ani, persoana nu a fost destituită sau nu i-a încetat contractul individual de muncă pentru motive disciplinare.

Pentru funcţiile publice de conducere, dosarul de concurs include şi copia diplomei de master în domeniul administraţiei publice, management sau în specialitatea studiilor necesare ocupării funcţiei publice sau a diplomei echivalente conform prevederilor art. 57 alin. (2) din Legea nr. 199/2023, cu modificările şi completările ulterioare.

Cazierul judiciar poate fi înlocuit cu o declaraţie pe propria răspundere prin completarea rubricii corespunzătoare din formularul de înscriere. În acest caz, candidatul declarat admis la proba de verificare a eligibilităţii şi care nu a solicitat expres la înscrierea la concurs preluarea informaţiilor direct de la autoritatea sau instituţia publică competentă are obligaţia să completeze dosarul de concurs pe tot parcursul desfăşurării etapei de selecţie, dar nu mai târziu de data şi ora organizării interviului, sub sancţiunea neemiterii actului administrativ de numire în funcţia publică. În situaţia în care, la înscrierea la concurs, candidatul solicită expres preluarea informaţiilor direct de la autoritatea sau instituţia publică competentă, extrasul de pe cazierul judiciar se solicită potrivit legii şi procedurii aprobate la nivel instituţional.

Conform dispoziţiilor art. VII alin. (15) din OUG nr. 121/2023 coroborate cu cele ale art. 38 alin. (7) din Anexa 10 la OUG nr. 57/2019, cu modificările şi completările ulterioare, modelul orientativ al adeverinţei eliberate de angajator pentru perioada lucrată care atestă vechimea în muncă şi în specialitatea studiilor este prevăzut la art. 137 lit. e) din Anexa 10 la OUG nr. 57/2019, cu modificările şi completările ulterioare.

Modalitatea de înscriere la concurs

Potrivit dispoziţiilor art. VII alin. (17) din OUG nr. 121/2023, dosarul de concurs se poate depune personal de către candidat, se poate transmite prin intermediul unui serviciu de curierat sau se poate transmite în format electronic, la adresa de e-mail indicată de autoritatea sau instituţia publică în anunţul de concurs. Dosarelor de concurs transmise de candidaţi la adresa de e-mail indicată de autoritatea sau instituţia publică în anunţul de concurs după terminarea programului de lucru al autorităţii sau instituţiei publice, dar în perioada de depunere a dosarelor de concurs, li se atribuie număr de înregistrare în ziua lucrătoare următoare, iar dosarul de concurs este considerat ca fiind depus în termen.

Documentele care constituie dosarul de concurs se depun în copie, cu obligaţia candidatului de a prezenta secretarului comisiei de concurs originalele acestor documente, pentru certificare pentru conformitate cu originalul, până cel târziu la data desfăşurării probei interviului, sub sancţiunea neemiterii actului administrative de numire în funcţia publică în cazul promovării concursului.

Condiții de ocupare a unei funcții publice potrivit art. 465 din Codul administrative 

(1) Poate ocupa o funcţie publică persoana care îndeplineşte următoarele condiţii:

a) are cetăţenia română şi domiciliul în România;

b) cunoaşte limba română, scris şi vorbit;

c) are vârsta de minimum 18 ani împliniţi;

d) are capacitate deplină de exerciţiu;

e) este apt din punct de vedere medical şi psihologic să exercite o funcţie publică. Atestarea stării de sănătate se face pe bază de examen medical de specialitate, de către medicul de familie, respectiv pe bază de evaluare psihologică organizată prin intermediul unităţilor specializate acreditate în condiţiile legii;

f) îndeplineşte condiţiile de studii şi vechime în specialitate prevăzute de lege pentru ocuparea funcţiei publice –( conform anuntului de concurs);

g) dovedeşte prin certificat sau, după caz, prin alt tip de document absolvirea unei perfecţionări sau specializări stabilite expres de lege pentru ocuparea unor funcţii publice;

g indice 1) are cunoştinţe teoretice în domeniul tehnologiei informaţiei, nivel utilizator începător; (nu se aplică funcţiilor publice vacante şi temporar vacante care se ocupă prin concurs organizat în condiţiile prevăzute la art. VII şi art. XV din OUG nr. 121/2023) g indice 2)  îndeplineşte condiţia de ocupare a postului referitoare la obţinerea unui aviz sau a unei autorizaţii, în condiţiile legii, în situaţia în care pentru funcţia publică respectivă este prevăzută ca obligatory această condiţie de ocupare a postului, justificată de îndeplinirea unor atribuţii care necesită un astfel de aviz sau autorizaţie;

h) nu a fost condamnată pentru săvârşirea unei infracţiuni contra umanităţii, contra statului sau contra autorităţii, infracţiuni de corupţie sau de serviciu, infracţiuni care împiedică înfăptuirea justiţiei, infracţiuni de fals ori a unei infracţiuni săvârşite cu intenţie care ar face-o incompatibilă cu exercitarea funcţiei publice, cu excepţia situaţiei în care a intervenit reabilitarea, amnistia post-condamnatorie sau dezincriminarea faptei;

i) nu le-a fost interzis dreptul de a ocupa o funcţie publică sau de a exercita profesia ori activitatea în executarea căreia a săvârşit fapta, prin hotărâre judecătorească definitivă, în condiţiile legii;

j) nu a fost destituită dintr-o funcţie publică sau nu i-a încetat contractul individual de muncă pentru motive disciplinare în ultimii 3 ani;

k) nu a fost lucrător al Securităţii sau colaborator al acesteia, în condiţiile prevăzute de legislaţia specifică;

l) i s-a aplicat una dintre modalităţile de ocupare a funcţiilor publice prevăzute la art. 466 alin. (2).

(2) Condiţia de ocupare a funcţiei publice prevăzută la alin. (1) lit. g2) se îndeplineşte în termenele şi condiţiile prevăzute de legislaţia specifică.

(3) Pentru ocuparea funcţiilor publice de conducere, candidaţii trebuie să fie absolvenţi cu diplomă ai studiilor universitare de master în domeniul administraţiei publice, management sau în specialitatea studiilor necesare ocupării funcţiei publice sau cu diplomă echivalentă conform prevederilor art. 57 alin. (2) din Legea nr. 199/2023.
Condițiile de participare şi alte relații suplimentare privind înscrierea la concurs se pot obține la sediul Primăriei Comunei Brestovăț, la e-mail primariaBrestovățcs@yahoo.com sau la telefonul 0256-231460, între orele 08.00 – 16.00.

Conducerea primăriei 

